**NEVES HOLLYOWOODI RENDEZŐK SORAKOZTAK FEL A LEXUS PROJEKTJE MELLÉ**

**A világ leginnovatívabbnak tartott, vezető prémium hibrid autómárkája, a Lexus immáron nem egyszerűen autógyártóként, sokkal inkább globális luxus életstílus-márkaként határozza meg magát, amely az elmúlt években számos izgalmas projektet tudhat maga mögött a divat, a mozi vagy épp a dizájn világában. Ezek közül az egyik legsikeresebb a Lexus Rövidfilmek amely fiatal, feltörekvő filmrendezők számára teremt lehetőséget a nemzetközi bemutatkozásra, és karrierjük elindítására. Az idén negyedik évadját megkezdő projekt mellé idén is neves hollywoodi rendezők sorakoztak fel zsűritagként.**

A környezetbarát hibrid modelljeiről, az autóinak a kézműves kivitelezés és a luxus legmagasabb szintjét képviselő prémium kidolgozottságáról, letisztult, futurisztikus formavezetéséről, és az azokban bemutatkozó forradalmi, jövőbemutató technológiákról ismert [Lexus](http://www.lexus.hu/) már évek óta több, mint egy egyszerű luxusautó gyártó. A társadalmi felelősségvállalás, így a kultúra támogatása mellett a közélet, a divat és a dizájn világának számos területén szerepet vállaló japán márka egyértelműen a jövő egyik meghatározó luxus életstílus márkájának szerepére tör.

Az évek óta nagy sikerű, számos nemzetközi díjat és elismerést elhozó [Lexus Rövidfilmek](http://www.LexusShortFilms.com) negyedik évadának júniusi bejelentése után a japán márka és a Weinstein Company nyilvánosságra hozta, hogy a filmeket kiválasztó jelölő bizottságnak Taylor Sheridan mellett Patty Jenkins (a Warner Bros. és a DC Comics produkciójaként forgatott Wonder Woman és a Rém rendezője), valamint Antoine Fuqua (A hét mesterlövész, A védelmező és a Kiképzés rendezője) is tagja lesz. A jelölő bizottság feladata a pályázó filmesek munkáinak értékelése és a legjobb alkotók kiválasztása, akik a Weinstein Company segítségével készíthetik el új filmjüket. Patty Jenkins, Antoine Fuqua és Taylor Sheridan áttekintik a nevezéseket, és kijelölik, hogy szerintük melyik a legjobb négy mű a [Withoutabox](https://www.withoutabox.com) nevű gyűjtőoldalon keresztül beküldött filmek közül. A kiválasztott döntősök találkozhatnak majd Pattyvel, Antoine-nal és Taylorral, amikor elkészítik saját rövidfilmjüket. A Lexus International és a Weinstein Company azt remélik, hogy segítségükkel a filmesek új generációja sikeresen kapcsolódhat be a filmipar vérkeringésébe.

A jelölő bizottság arra is figyel majd, hogy kik azok a filmesek, akik a legjobban megragadták az idei év témáját, az ÁTALAKULÁST, érzékletesen ábrázolva azt a folyamatot, amint a megszokott valami szokatlanná változik. A nevezéseket augusztus 31-ig lehet leadni a Withoutabox-on keresztül.

*“Reméljük, hogy idei programunkban is felfedezhetünk majd néhány hihetetlen tehetséget. Kíváncsian várjuk, melyik filmekről gondolják úgy a jelölő bizottság tagjai, hogy világszínvonalú élményt nyújthatnak a Lexus Rövidfilmek programban.”* – fogalmaz Weinstein Company társelnöke, Harvey Weinstein.

Jenkins, Fuqua és Sheridan mellett a Weinstein Company és a Lexus felsővezetői is megtekintik majd a filmkészítők ajánlott munkáit, s végül így alakul ki a négy döntős névsora. A filmeket idén is Joey Horvitz és a Weinstein Company gyártja.

*“Lehetőséget adunk a fiatal tehetségeknek, hogy jó irányba indulhasson el a filmes pályafutásuk.”*- avat be David Glasser, a Weinstein Company elnök-vezérigazgatója.

A Lexus Rövidfilmek program a feltörekvő filmesek új generációit támogatja. A Lexus és a Weinstein Company segítségével ezek a filmkészítők életre kelthetik elképzeléseiket, és valóra válthatják álmaikat.

*“Szakértő zsűrink és a Weinstein Company hatalmas tapasztalattal rendelkezik a filmkészítésben, így biztosak vagyunk benne, hogy a Lexus Rövidfilmek idei, negyedik évada még a számos díjat eredményező harmadik évadnál is sikeresebb lesz.”* – teszi hozzá Spiros Fotinos, a Lexus globális marketing-igazgatója.

**Patty Jenkins**

Patty Jenkins legismertebb munkája az általa írt és rendezett, a Warner Bros. és a DC Comics produkciójaként készített Wonder Woman, illetve első filmje, a Rém, ami a sorozatgyilkosságért elítélt Aileen Wuornos életéről szólt, emellett ő készítette az AMC csatorna Gyilkosság című krimisorozatának pilotját is. Patty festőként kezdte pályafutását a New York-i The Cooper Unionnál. Amikor a filmezésre váltott, nyolc éven át dolgozott operatőr-asszisztensként. Ezt követően írta és rendezte meg a Rémet, amivel benevezett a Los Angeles-i AFI filmfesztiválra.

Roger Ebert szerint a Rém az évtized harmadik legjobb filmje, így méltán érdemelte ki az Év Filmje díjat és az AFI fesztivál által odaítélt az Év Tíz Legjobb Filmje címet. Charlize Theron is számos díjat szerzett a filmmel, megnyerve az Oscart, a Golden Globe-ot, a SAG-ot és számos elismerést a Legjobb Színésznő kategóriában. Patty is sok díjat és nevezést gyűjtött be, többek közt a 2004-es Independent Spirit Awards Legjobb Első Alkotás díját. Jenkins rengeteg reklámfilmet és TV-programot rendezett, egyebek közt az AMC csatorna Gyilkosság című krimisorozatának pilotját és záró epizódját is, amit Emmy díjra jelöltek, és elnyerte a DGA legjobb drámai rendezésért járó díját. Emellett több pilotot és epizódot rendezett olyan produkciókban, mint az Ítélet: család (Fox) vagy a Törtetők (HBO). Ezután újabb Emmy-jelölés következett a mellrákról készített rövidfilm-sorozatért, amelyben olyan nevekkel dolgozott együtt, mint Jennifer Aniston, Alicia Keys, Demi Moore and Penelope Spheeris. 2017-ben Jenkins újabb elismerést szerzett a Wonder Womancímű filmmel, amely eddigi 788.6 millió dolláros bevételével nemcsak óriási kasszasikernek bizonyult, hanem kiváló kritikákat is kapott.

**Antoine Fuqua**

Antoine Fuqua az új generációs filmesek egyik legnépszerűbb alakja, akinek műveiben harmonikusan keverednek az akciójelenetek és a jól kidolgozott karakterekkel felépített történeti szálak. Fuqua legújabb munkája A hét mesterlövész, ami az 1960-as western remake-jeként és a Akira Kurosawa Hét szamuráj című filmjének feldolgozásaként született. A hét mesterlövésszel Fuqua modern és stílusos környezetbe helyezi a klasszikus történetet, méghozzá olyan nemzetközi szereplőgárdával, amelynek Chris Pratt, Denzel Washington és Ethan Hawke is tagja. Fuqua következő alkotása a Védelmező 2. lesz, amelyben immár negyedszer dolgozik együtt Denzel Washingtonnal, a filmet 2018. szeptember 14-én mutatja be a Sony. Ezt megelőzően Fuqua a Weinstein Company produkcióját, a Mélyütés című drámát rendezte Jake Gyllenhaallal a főszerepben, valamint a Védelmezőt a Sony számára. Fuqua nagy sikerű munkái közt tartják még számon a Kiképzés című drámát, amiért Denzel Washington megkapta a legjobb színészi alakításért járó Akadémiai Díjat, Ethan Hawke pedig a legjobb mellékszereplő jelölését. Ugyancsak ő rendezte a Támadás a Fehér Ház ellen című filmet is Clive Owen főszereplésével, akárcsak a Lightning in a Bottle című nagy sikerű blues-dokumentumfilmet, aminek producere Martin Scorsese volt. Saját filmes vállalakozása, a Fuqua Films révén sok filmes és televíziós tartalmat készít. Jelenleg producerként vesz részt a Fox új kórházi drámája, a The Resident elkészítésében, és ugyancsak producerként dolgozik – Lebron James partnereként – az HBO egyelőre még cím nélküli, többrészes dokumentumfilmjén, amely Muhammad Ali életéről és pályafutásáról szól. Fuqua mindemellett rendkívül sikeres reklámfilm- és videoklip-rendező is, aki olyan márkákkal dolgozott már együtt, mint a Nike, az Armani és a Pirelli, és ezen a téren is számos díjat kapott. Mély elkötelezettséggel támogatja a hátrányos helyzetű fiatalokat, és sokuknak biztosítja az újrakezdés lehetőségét a filmgyártásban. A The Opportunity Network nemrégiben kitüntette jótékonysági munkájáért.

**Taylor Sheridan**

Taylor Sheridan 2012-ben adta el a Préri urai forgatókönyvét a Sidney Kimmel Entertainmentnek. A Nyugat-Texas elhagyatott vidékén játszódó filmet 2016 augusztusában mutatta be a CBS Chris Pine, Ben Foster, és Jeff Bridges főszereplésével. A forgatókönyvért a 2016-os Gotham Awards és a Critics’ Choice Awards, valamint a 2017-es Independent Spirit Awards díjára jelölték Taylort. Előző forgatókönyve a SICARIO – A bérgyilkos volt, amit Denis Villeneuve rendezett Benicio Del Toro, Emily Blunt és Josh Brolin szereplésével, a 2015-ben bemutatott film nemcsak a kritikusok elismerését szerezte meg, hanem komoly kasszasiker is lett. A SICARIO folytatását jelenleg forgatják SOLDADO címmel, Stefano Sollima rendezésében. A moziban Del Toro és Brolin korábbi szerepében tűnik majd fel. Sheridan jelenleg egy francia film, a Maryland adaptációján dolgozik az Escape Artists és a Sony Pictures megbízásából, ezt megelőzően pedig Howard Blum DARK INVASION című regényét dolgozta fel a Warner Bros. számára. Sheridan korábban Andrew Lauren két projektjében is dolgozott. Több televíziós produkcióban is részt vett, többek közt a Yellowstone című sorozatának előmunkálataiban, amit a Paramount Network készített Art és Jon Linson producerek közreműködésével.

**Harvey Weinstein**

Harvey Weinstein a The Weinstein Company (TWC) nevű multimédia céget 2005. október 1-jén hozta létre testvérével, Bobbal. Az alapítás óta a TWC olyan nagysikerű filmeket gyártott, mint A KIRÁLY BESZÉDE, A NÉMAFILMES, a NAPOS OLDAL; a DJANGO ELSZABADUL és a KÓDJÁTSZMA. A TWC egyik vállalata a Dimension Films, amely olyan népszerű franchiseokat dobott piacra, mint a SIKOLY, a KÉMKÖLYKÖK, illetve a HORRORRA AKADVA. A TWC és a Dimension Films rengeteg gazdaságilag és a kritikusok körében egyaránt sikeres zsáner-, közönség-és művészfilmet adott ki. Harvey és Bob igazgatása alatt a Miramax és a TWC 357 Oscar nevezést és 82 Oscar-díjat szerzett. A TWC legutóbbi filmjei között olyan produkciók szerepelnek, mint a CAROL, az ALJAS NYOLCAS, a HANDS OF STONE, AZ ALAPÍTÓ, valamint a legjobb film kategóriában Oscar-díjra jelölt OROSZLÁN.

A TWC aktív tévéprodukciós részleget is fenntart, melynek köszönhetően már 12 Emmy jelölést tudhat magáénak. A Weinstein Television nevét olyan reality sikerek fémjelzik, mint a PROJECT RUNWAY, illetve olyan sorozatok mint a HÁBORÚ ÉS BÉKE, melyet az A&E, a Lifetime és a HISTORY mutatott be 2016 januárjában, a BIRMINGHAM BANDÁJA a Netflixen, a JULIAN FELLOWE DOCTOR THORNE-ja az Amazonnal közösen, Stephen King A KÖD-je a Spike TV-n, valamint a HISTORY számára készített katonai dráma, a SIX. A Weinstein Books, amely a TWC és a The Perseus Books Group közös vállalkozása, jelentős és befolyásos szerzők műveit adja ki, többek között olyan New York Times bestsellereket mint Michelle Knight FINDING ME-je vagy and Mika Brzezinski OBSESSED című könyve. 2015-ben Weinstein megalapította a Weinstein Live Entertainmentet, amely független csoportként színdarabok létrehozásában vesz részt mint befektető és producer. Olyan darabok fűződnek a cég nevéhez, mint az ÉN, PÁN PÉTER című Broadway-musical Diane Paulus rendezésében, illetve a NEW YORK SPRING SPECTACULAR a RADIO CITY ROCKETTES-szel, a FUN HOME, AZ ELEFÁNTEMBER, a WOLF HALL és a THE AUDIENCE a Radio City-ben. Weinstein és testvére 1979-ben alapították a Miramax Films vállalatot, melyet szüleikről, Miriamról és Maxról neveztek el. Vezetésükkel a modern mozi legelismertebb és üzletileg legsikeresebb független filmjeit készítették el, amit a tizenhat év alatt tizenhat „Legjobb film” jelölés is bizonyít. A Miramax-filmek kimagasló színvonala az Oscar-díjért való versengés sikereiben is megmutatkozik.

**A LEXUS RÖVIDFILMEK**

A Lexus Rövidfilmek sorozat 2013-ban indult útjára azzal a céllal, hogy támogassa és ösztönözze a tehetséges filmkészítők új generációját. E feltörekvő rendezők és forgatókönyvírók számára a Lexus egyedülálló lehetőséget kínál, hiszen együtt dolgozhatnak a híres Weinstein Company filmstúdióval, amely segít alkotásaik elkészítésében és nemzetközi bemutatásában. További információkért látogasson el a [www.lexusshortfilms.com](http://www.lexusshortfilms.com) honlapra és kövesse a #LexusShortFilms hashtaget.

**A LEXUS**

1989-es színre lépése óta a Lexus világszerte közismertté vált kiváló minőségű termékeiről és ügyfelei példás kiszolgálásáról. A Lexus piacvezető hibridautó-gyártó a luxusmárkák között, termékei az innovatív technológia és az utánozhatatlan luxus legjavát kínálják. A márka folyamatos fejlődését új modelljeinek progresszív formavilága is hűen tükrözi: a Lexusok megjelenésének utánozhatatlan luxushangulatát a jellegzetes, orsó formájú hűtőrács, a dinamikus világítótestek és a gyönyörűen formázott vonalvezetés teremti meg. <http://www.lexus-int.com>

**A WEINSTEIN COMPANY**

A Weinstein Company (TWC) egy multimédia-gyártó és forgalmazó vállalat, amelyet 2005 októberében hozott létre Bob és Harvey Weinstein – az a testvérpár, akik 1979-ben a Miramax Films vállalatot alapították. Ugyancsak a TWC-hez kapcsolódik a Dimensions Films is, amelyet 1993-ban alapított Bob Weinstein. Harvey és Bob vezetése alatt a Miramax és a TWC eddig 357 Oscar-jelöléssel és 82 Oscar-díjjal büszkélkedhet. 2005 óta a TWC és a Dimension Films legsikeresebb filmjei: VICKY CRISTINA BARCELONA; THE READER; INGLOURIOUS BASTERDS; SCRE4M; SPY KIDS: THE KING’S SPEECH; UNDEFEATED; THE ARTIST; THE MASTER; SILVER LININGS PLAYBOOK; DJANGO UNCHAINED; SCARY MOVIE 5; LEE DANIELS' THE BUTLER; PHILOMENA; THE IMITATION GAME; PADDINGTON; WOMAN IN GOLD; SOUTHPAW; CAROL; THE HATEFUL EIGHT; SING STREET, THE FOUNDER and LION. Upcoming releases include WIND RIVER, LEAP!, TULIP FEVER, MARY MAGDALENE, és a THE CURRENT WAR. A TWC aktív televíziós műsorgyártást is folytat és rendkívül sikeres sorozatokat készít. A Weinstein Television produkciója volt a Project Runway, az Alyssa Milano szereplésével készített Project Runway All Stars, akárcsak a nagy sikerű dokumentum-sorozat, a Spike-on 2017 márciusában bemutatott TIME: The Kalief Browder Story. Szintén sikernek bizonyult a 2016-ban a a Lifetime, az A&E és a HISTORY csatornákon csatornákon játszott War & Peace, az MTV-vel készített Scream, aminek 2016-ban már a második évada futott, Julian Fellowes Doctor Thorne-ja az Amazonnal közösen, Stephen King Köd-je a Spike TV-n, valamint a HISTORY számára készített katonai dráma, a Six. Az újonnan indított sorozatok közt szerepel a Waco (Paramount TV) Michael Shannon és Taylor Kitsch főszereplésével, egy új sorozat David O. Russelltől Robert DeNiro és Julianne Moore főszereplésével, Matthew Weiner A Romanovok című alkotása az Amazon számára, és Victor Hugo legendás története, A nyomorultak feldolgozása a BBC számára. A TWC emellett több új projektet is indít 2017-ben különböző csatornákon, amelyek közt az MTV, a Lifetime és az AMC is megtalálható. További információk a Weinstein Company tevékenységéről:

**A WITHOUTABOX**

A Withoutabox () az első számú pályázatfeltöltő szolgáltatás filmfesztiválok és filmkészítők számára. 2001 óta a Withoutabox közel hárommillió fesztiválpályázat benyújtását tette lehetővé a világ vezető filmfesztiváljaira. Ezek közül több mint 150 alkotást Oscar-díjra jelöltek, és többtucatnyi meg is nyerte a díjat. Amennyiben többet szeretne tudni a Withoutaboxról, vagy szeretne feliratkozni, látogasson el a <https://www.withoutabox.com> oldalra. A Withoutabox tulajdonosa és működtetője az IMDb, a világ első számú filmes honlapja.